# 

# Príkaz ministra č. 12/2024

# k postupu regionálnych úradov školskej správy v nadväznosti na aktuálnu krízovú situáciu v súvislosti s bezpečnosťou na školách

Minister školstva, výskumu vývoja a mládeže podľa čl. 12 ods. 2 písm. b) štvrtého bodu a písm. f) druhého bodu Organizačného poriadku Ministerstva školstva, výskumu, vývoja a mládeže Slovenskej republiky vydáva tento príkaz ministra:

### Čl. 1

Regionálne úrady školskej správy v nadväznosti na aktuálnu krízovú situáciu v súvislosti s bezpečnosťou na školách a školských zariadeniach (ďalej len „krízová situácia“) vo vzťahu k školám a školským zariadeniam vo svojej územnej pôsobnosti bez ohľadu na zriaďovateľa postupujú takto:

1. Slúžia ako kontaktný a komunikačný bod pre krízovú situáciu a zabezpečujú zber informácií súvisiacich s krízovou situáciou. O svojich zisteniach a dôležitých skutočnostiach informujú útvar strategickej komunikácie Ministerstva školstva, výskumu, vývoja a mládeže Slovenskej republiky.
2. Informujú školy a školské zariadenia, že vo svojej územnej pôsobnosti plnia úlohy kontaktného a komunikačného bodu pre krízovú situáciu.
3. Usmernia školy a školské zariadenia, aby intenzívne monitorovali a sledovali emailovú schránku vrátane nevyžiadanej pošty.
4. Distribuujú školám a školským zariadeniam manuály slúžiace na usmernenie v krízovej situácii, ktoré tvoria prílohu č. 1.
5. Usmernia školy a školské zariadenia, aby postupovali podľa manuálov uvedených v bode 4.
6. Poskytujú súčinnosť a koordináciu príslušným krajským riaditeľstvám Policajného zboru.
7. Zabezpečia zistenia a zber rozsahu škôd v školách a školských zariadeniach, ktoré vznikli v spojitosti s krízovou situáciou rozoslaním formulára, ktorého vzor je uvedený v prílohe č. 2.
8. Nahlásia zistené škody podľa bodu 7 Ministerstvu školstva, výskumu, vývoja a mládeže Slovenskej republiky na mailovú adresu [podpora@minedu.sk](mailto:podpora@minedu.sk).

### Čl. 2 Účinnosť

Tento príkaz ministra nadobúda účinnosť 9. mája 2024.

**minister**